NaiveNeuron/SloPal huggingface dataset:
Lukáč, Jozef, poslanec NR SR (2016-04-20):
Ďakujem. Tiež chcem poďakovať Silvii, že je u nás v klube, že je človekom, ktorý otvára bariéry a búra bariéry vlastne pre hendikepovaných ľudí v tejto Národnej rade. Kvitujem, že pán predsedajúci schôdze, pán Bugár sa ospravedlnil za to, že nie je pripravený ešte stolík pre ňu, ale bolo by vhodné sa zamyslieť možno nad tým, jej trvá cesta z foyer sem do rokovacej sály dvadsať minút, možno nad väčšou investíciou v tejto budove. Predsa len je to budova parlamentu. Ďakujem.
Grendel, Gábor, podpredseda NR SR (2020-12-10):
Je to možné, samozrejme. Vyhlasujem ešte dvojminútovú prestávku, kým sa kolegovia, ktorí nemajú záujem zúčastniť na ďalšom priebehu rokovania, mohli odísť zo sály. Takže do 15.22 hod. (Prestávka.) (Po prestávke.)
Mierna, Anna, poslankyňa NR SR (2022-02-15):
Ja ďakujem svojim kolegom za faktické poznámky. Musím povedať, že teda spravodlivosť na Slovensku je pre občanov veľmi dôležitá a trebárs ten súd v Skalici máme po desiatich rokoch ako novú budovu, ktorá je tam teraz vytvorená čisto pre súd. Odsťahoval sa odtiaľ aj kataster. Takže ja toto vnímam aj túto stránku efektivity ako veľmi dôležitú a chcem takisto pripomenúť, že takisto som napísala pani ministerke, ktorá mi neodpovedala, aj sme sa bavili o tom na klube, že teda navštívi Skalicu a ja som od nej vlastne takúto iniciatívu nemala. Ďakujem pekne.
Bugár, Béla, podpredseda NR SR (2018-10-24):
Nech sa páči, prezentujme sa a hlasujeme. (Hlasovanie.) Prítomných 147, za 147. Konštatujem, že návrh bol schválený. Prosím pána poslanca Gogu, aby uviedol hlasovanie v prvom čítaní o návrhu poslancov Vavreka a Balódiho na vydanie zákona, ktorým sa mení zákon č. 597/2003 Z. z. o financovaní základných a stredných škôl (tlač 1157). Nech sa páči. (Hlasovanie o návrhu poslancov Národnej rady Slovenskej republiky Štefana Vavreka a Ladislava Balódiho na vydanie zákona, ktorým sa mení zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , tlač 1157.)
Krajkovič, Mikuláš, poslanec NR SR (2019-06-19):
Vážený pán predsedajúci, v rozprave k uvedenému návrhu zákona nevystúpil žiaden poslanec. Dajte, prosím, hlasovať o pozmeňujúcich a doplňujúcich návrhoch zo spoločnej správy, spoločne o bodoch 1 až 19 s odporúčaním gestorského výboru schváliť.
P. Paška, predseda NR SR: (2009-03-11):
(Hlasovanie.) 123 prítomných, 79 za, 44 sa zdržalo. Tieto dva body sme schválili.
Zmajkovičová, Renáta, podpredsedníčka NR SR (2014-10-23):
Ďalší vystúpi v rozprave pán poslanec Huba, nech sa páči.
Číž, Miroslav, podpredseda NR SR (2015-09-25):
Ďakujem pekne, pán minister. Teraz poprosím substituujúcu spravodajkyňu z ústavnoprávneho, a nie, je tu pani poslankyňa Lucia Žitňanská. Tak chcem vás informovať, že navrhnutou spravodajkyňou z ústavnoprávneho výboru je pani poslankyňa Lucia Žitňanská a bude informovať Národnú radu o výsledku rokovania výboru o tomto návrhu vlády.
P. Paška, predseda NR SR: (2007-10-17):
vládnom návrhu zákona o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších prepisov , je to tlač 398. Nech sa páči, pán poslanec.
Fecko, Martin, poslanec NR SR (2013-02-06):
Ďakujem pekne. Pán kolega, tiež niekoľko poznámok k vášmu výstupu. Som tiež za to, aby sa podporovali malí a strední podnikatelia v poľnohospodárskej výrobe. No vyzerá, že o tom sa hovorí už niekoľko desiatok rokov. Reálna prax je trošku iná a ako základom pre každého poľnohospodára je pôda, tak pokiaľ dnes sa chcú dostať tí malí k pôde, je to modré z neba. Je to modré z neba, my máme zmluvy na 15, 20, 25 rokov, v mnohých prípadoch nevypovedateľné, pokiaľ sa rok predtým neprihlásite, tak vám pokračuje tá istá lehota ďalej. To znamená, zabetónovanie na 50 rokov, 40 rokov, možnosť vyčleniť tú pôdu pre toho malého, drobného, ktorý, žiaľ, má smolu. Paragraf 15 zákona 330 sme zrušili v roku 2008, zároveň finančné prostriedky na vyčlenenie pozemkov vôbec nemáme už zo štátneho rozpočtu na to plánované. Neviem, prečo je takáto filozofia, a pritom aj nejaké tie oficiálne dokumenty hovoria, že práve týmto by sme sa mali venovať, ukazuje to aj bežná prax, lebo tí to berú srdcom. Žiaľ, máme tu pretransformované družstvá, sprivatizované štátne majetky, ktoré idú svojím rytmom ďalej, v demokracii akože. A keď sa pozrieme na priemer, vlastne čo je malá farma alebo čo je malý poľnohospodársky podnik u nás a čo je v Európe, tak to je diametrálny rozdiel. A my to ešte vôbec nemáme definované. Takže tých problémov, ako tú poľnohospodársku hantírku, ako sa hovorí, v úvodzovkách, utriasť u nás, ešte bude dosť veľký problém a kameň úrazu, aby sme sa definovali, ako je to možno aj v tých západných krajinách Európskej únie. Ďakujem pekne.
Blahová, Natália, poslankyňa NR SR (2018-05-16):
Ďakujem pekne, ja chcem povedať za pani Cigánikovú opäť, že bola pozvaná na uzavretú časť už dnes poobede, nie tak ako pán Suchánek. A k vašemu, k vašej poznámke, že ste diskutovali s českými partnermi, a však so slovenskými sestrami ste nediskutovali a tento diskusný príspevok vznikol na základe reflektovania ich názorov, čiže asi sa treba baviť najprv s našimi slovenskými zamestnancami a sestrami, zamestnancami v zdravotníctve a potom so zahraničím. Ďakujem pekne za to, že ste si to vypočuli.
Paška, Pavol, predseda NR SR (2014-10-24):
Vážené kolegyne, vážení kolegovia, jediný problém je naozaj, keďže som hovoril s pánom generálnym prokurátorom, jeho pracovný program v utorok, a tak sme dali všeobecný súhlas, už teraz nebudeme okolo toho špekulovať jednoducho. (Reakcia z pléna.) Teraz skúsme, naozaj, racionalitu do toho vniesť. Jedna vec je pracovný program pána generálneho prokurátora, druhá vec, že sme mali schválené, že o deviatej v utorok ráno dokončíme. Pán poslanec Lipšic, krútite hlavou, o nič iné mi nejde, len normálne sa dohodnúť nejakým racionálnym spôsobom, ako dokončiť veci, ktoré máme pootvárané, aby ich nebolo veľa, ale hlavne ako dokončiť tento bod, ktorý je evidentne predmetom záujmu a ukazuje sa, že tá rozprava bude ešte dlhšia. O nič iné nejde. Myslím si, že s pani podpredsedníčkou Renátou Zmajkovičovou sa určite dohodneme, ak urobíme túto zmenu, že posunieme dokončenie jej otvoreného návrhu, kde už sme naozaj na konci, len so záverečným návrhom a slovom. Len ide o to, pán generálny prokurátor, takže viete zabezpečiť v utorok ráno o deviatej účasť? (Reakcia generálneho prokurátora.) Áno. Dobre, takže v utorok ráno o deviatej. Pán poslanec Petrák, súhlasíte? Dobre. Ďakujem pekne, takže pekný víkend. (Prerušenie rokovania o 14.00 hodine.)
Mihál, Jozef, poslanec NR SR (2018-02-14):
Neviem, či mi budú stačiť dve minúty, a rozumiem dobrému úmyslu, ale, ale principiálne nie som fanúšikom ďalších a ďalších regulácií a toto je jednoducho nová regulácia, ktorá zasiahne aj poctivých zamestnávateľov práve napríklad aj v čase konjunktúry a zabráni im získavať nové zákazky. Zabráni im tým pádom z pohľadu štátu platiť štátu dane, platiť štátu odvody. Čiže bol by som veľmi opatrný a ja skôr problém vidím v tom, že nefungujú inštitúcie, ktoré by fungovať mali. To znamená v prvom rade inšpektoráty práce, v druhom rade úrady práce, pretože tí cudzinci na Slovensku nie sú len tak. Keď sú tu na tri mesiace, tak sú tu na pracovné povolenia a tie im niekto vydal, a to konkrétne miestny úrad práce. Pokiaľ inšpektori akože nie sú schopní pochytať pri kontrole tých Srbov, tak potom ako toto je čo? Skrátka tie úrady nefungujú. My sa pozrime na to, prečo tie úrady nefungujú. Jednu vec ste povedali, nízke platy, čiže istá asi vyššia náchylnosť k úplatnému správaniu sa. No a dobre, to je vec manažmentu tých úradov. Ja by som pripomenul jednu vec, ktorá sa stala vlani. Viete, že bol odstúpený generálny riaditeľ inšpektorátov práce pán Gmitter? A viete prečo? To vám medzi štyrmi očami poviem a budete sa veľmi čudovať prečo.
Laššáková, Jana, podpredsedníčka NR SR (2014-06-04):
Na vystúpenie pána poslanca s faktickými poznámkami sa hlásia piati páni poslanci, pán poslanec Kvasnička, Kuffa, Hrušovský, Droba, Viskupič a pán podpredseda Figeľ. Končím možnosť prihlásiť sa s faktickými poznámkami. Nech sa páči, pán poslanec Kvasnička.
Laššáková, Jana, podpredsedníčka NR SR (2014-06-06):
Ďakujem, pán poslanec. Poprosím vás, zaujmite miesto určené pre navrhovateľov a dávam slovo spravodajcovi, ktorého určil navrhnutý gestorský výbor pre sociálne veci, poslancovi Júliusovi Brockovi. Nech sa páči pán poslanec.
Zmajkovičová, Renáta, podpredsedníčka NR SR (2013-04-16):
S faktickými poznámkami jeden poslanec. Uzatváram možnosť prihlásiť sa s faktickou poznámkou. Pán poslanec Brocka.
Laššáková, Jana, podpredsedníčka NR SR (2012-09-13):
Pani poslankyňa, chcete reagovať? Nie. Ďalším písomne prihláseným do rozpravy je pán poslanec Mikuš Jozef. Nech sa páči, máte slovo.
Blanár, Juraj, podpredseda NR SR (2021-11-04):
Pán spravodajca Karahuta.
Blanár, Juraj, podpredseda NR SR (2021-11-04):
S faktickou, pán poslanec Peter Dobeš.
Hlina, Alojz, poslanec NR SR (2013-05-17):
Vážený pán predseda, vážení kolegovia, predpokladám, že pri prepise návrhu zákona, ktorý bol predložený poslancom, došlo k chybe a zabudli uviesť, že nie je to povinné. Čiže preto navrhujem, aby sme to tam doplnili, v zmysle toho, čo môžem v treťom čítaní. Lebo neverím tomu, že niekto predložil niečo, tak závažný zásah do práv, základných ľudských práv občanov bez toho, aby to s ním, takýmto spôsobom mal možnosť si vybrať. Navrhujem, aby to tam bolo doplnené, čo tam určite malo byť. Ďakujem.
Tóth, Vojtech, poslanec NR SR (2022-11-10):
Ďakujem. Vážený pán predseda, v rozprave vystúpili dvaja poslanci. Spoločná správa neobsahuje žiadne pozmeňujúce a doplňujúce návrhy. Pán predsedajúci, keďže sme návrh zákona prerokovali v skrátenom legislatívnom konaní, sme v treťom čítaní, otvorte, prosím, rozpravu.
Paška, Pavol, predseda NR SR (2012-09-20):
Hlasujeme o vyjadrení pána poslanca, že nesúhlasí s odpoveďou ministra dopravy. Počkáme chvíľočku, aby si pán poslanec zobral kartu. (Krátka pauza. Ruch v sále.) Môžete, dobre, zahlasujete z miesta. Takže zahlasujeme. (Hlasovanie.) 133 prítomných, 58 za, 7 proti, 67 sa zdržalo, 1 nehlasoval. Konštatujem, že sme nezobrali na vedomie vašu námietku. Poprosím vás ešte, ale, pán poslanec, musíte uviesť hlasovanie o návrhu uznesenia, v písomných odpovediach. (Krátka pauza.) Nech sa páči, pán poslanec.
Laurenčík, Milan, podpredseda NR SR (2021-12-07):
Ďakujem. Na vaše vystúpenie evidujem šesť faktických poznámok. Končím možnosť prihlásiť sa. Ako prvý vystúpi pán poslanec Eduard Kočiš, nech sa páči.
P. Hrušovský, predseda NR SR: (2004-09-10):
(Hlasovanie.) 126 prítomných, 109 za, 1 proti, 15 sa zdržalo, 1 nehlasoval. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona, ktorým sa mení a dopĺňa zákon o poľnohospodárskej a potravinárskej komore. Otváram rozpravu k tomuto bodu programu. Konštatujem, že do rozpravy sa nehlási žiaden poslanec. Vyhlasujem rozpravu za skončenú. Budeme hlasovať o návrhu zákona ako o celku s odporúčaním gestorského výboru... A. Hajduk, poslanec: Schváliť.
Pellegrini, Peter, predseda NR SR (2015-09-25):
Ďakujem veľmi pekne. Poprosím teraz pána poslanca Kolesíka, aby uviedol informáciu.
Horváthová, Eva, poslankyňa NR SR (2015-06-17):
Ďakujem pekne za slovo. Ja ďakujem, pán poslanec, že ste reagovali na to, čo som ja vzniesla, aké, aké komenty k tomu. Chcem povedať, že to, čo ste spomenuli, je to napísané aj v tom odôvodnení, ja tomu rozumiem, prečo to tak bolo urobené, ale vzniesla som aj takú pochybnosť o tom, že akým spôsobom sa budú tie deti vyčleňovať z toho kolektívu. Môže o tom rozhodnúť, ja viem, že je to aj teraz možné, ale obávam sa toho, že pri náraste porúch u detí, ktoré sú, a možno neprispôsobivosti niektorých detí a poruchy pozornosti sa môže stať, že na základe rozhodnutia riaditeľa materskej školy alebo aj základnej školy po súhlase zriaďovateľa a výchovného poradcu takéto dieťa bude môcť byť začlenené do špeciálnej triedy. Ak som to dobre porozumela, tak tie špeciálne triedy sa môžu zriaďovať. To je niečo nové... (Reakcia z pléna.) Špecializované, áno. Bojím sa, že do tých špecializovaných tried sa nakopia deti, ktoré bez súhlasu rodiča alebo s informovaným súhlasom sa tam budú môcť dosť, a ten rodič sa bude môcť brániť len tak, že dá takúto zmenu vo vzdelávaní svojho dieťaťa na súd. Čiže to je ďalšia vec, ktorú, ktorú som kritizovala, a sa mi to, bojím sa, že sa otvára týmto niečo, čo nevieme, čo celkom prinesie. Hej? A čo sa týka tých vzdelávaní detí zo sociálne znevýhodneného prostredia, tak tam ste mi v podstate zodpovedali. Áno, je tam, že sa tie dotácie môžu dávať na výchovu a vzdelávanie žiakov v špecializovaných triedach a nemôžu byť zaraďované do špeciálnych tried. Hej? Tu chcem podotknúť, že znova tie deti, ktoré budú zo sociálne znevýhodneného prostredia, a to, čo má vplyv na ich, napr. na ich poruchu alebo neprispôsobivosť, či to je len vplyv toho prostredia, alebo vplyv aj nejaký iný, a to dieťa môže byť zaradené do špecializovanej triedy, nie celkom sa to dá oddeliť. Čiže v tom, si myslím, že môžu byť úskalia. Ďakujem pekne.
Blanár, Juraj, podpredseda NR SR (2022-09-22):
Pán poslanec Kočiš s faktickou poznámkou.
P. Paška, predseda NR SR: (2006-10-19):
Požiadam vás, aby ste teraz v limite 15 minút odpovedali na otázky, ktoré boli vyžrebované a adresované vám. Prvá otázka je od pána poslanca Galbavého a znie: „Aké máte kritériá na prideľovanie finančnej pomoci z vašej osobnej finančnej rezervy, ktorá sa v porovnaní s predchádzajúcim obdobím zvýšila o viac ako dvojnásobok, zvýšil sa rovnakou mierou aj počet žiadostí?“
B. Bugár, podpredseda NR SR: (2005-06-23):
P. Rusko, podpredseda vlády a minister hospodárstva SR: Že to jedno pracovné miesto sa nemôže pohybovať len podľa toho, náklady na to spojené, len podľa toho ako to je v tom jednom podniku. Je 40 projektov, každý z tých projektov má inú sumu nákladov na jedno pracovné miesto, od 30 tisíc do 2 miliónov. A to, čo som sa vám snažil vysvetliť, je, že pri tých veľkých je to tak veľa preto, lebo sa nabaľuje ďalších 10, 15, 20 investorov, ktorí vytvárajú pracovné miesta za podstatne nižších nákladov. A uviedol som príklad Lednických Rovní, kde 1 500 pracovných miest vzniká nákladom 31 tisíc na jedno pracovné miesto. Ale zároveň vám hovorím, že nemôžeme tvrdiť, že toto je skutočný náklad na toto pracovné miesto, lebo by nikdy nevznikli, keby sme nedali tie 2 mil. 200 tisíc na jedno pracovné miesto v Kia. A nezdá sa mi to veľa, ak sa teda na to pýtate. A som hlboko presvedčený, že to je tá najlepšia investícia a ten najlepší hospodársky krok, ktorý Slovensko v uplynulom roku stretol, že sem Kia prišla, že sa vytvára 30 – 40 tisíc nových pracovných miest v oblasti automobilového priemyslu, že prichádzajú desiatky nových firiem, ktoré vytvárajú logistickú podporu pre automobilový priemysel a že náklady, ktoré sme tie 2 mil. dali, majú nielen význam v tvorbe týchto 3 tisíc pracovných miest, ale ďalších 10 tisíc, ktoré vznikajú za oveľa menšej podpory. Takže, ak by sme boli korektní, museli by sme si vypočítať všetky pracovné miesta, ktoré tu vzniknú vďaka príchodu Kia a rozpočítať počtom investičných stimulov, ktoré tu týmto spoločnostiam poskytujeme, a potom by to bolo možno 400, možno 500 tisíc.
Kollár, Boris, predseda NR SR (2020-04-23):
Ďakujem. Do rozpravy je prihlásený pán poslanec Kotleba. Nech sa páči, pán poslanec, máte slovo.
Rafaj, Rafael, poslanec NR SR (2010-07-08):
Sľubujem. (Potlesk.)
Hlina, Alojz, poslanec NR SR (2014-10-16):
Ono... Amnestie by mal, prísne vzaté, dávať prezident. Keď pán minister sa pletie do remesla, asi si to potrebuje vychutnať na viackrát. Čiže ono to má svoj zmysel, že je tu tretíkrát. Vždycky sa to dá nejakým spôsobom odprezentovať. Som asi rovnako nekorektný, jak ste boli vy vo vašom záverečnom slove. Ďakujem.
Figeľ, Ján, podpredseda NR SR (2015-05-22):
Ďakujem pekne. Ďalším, nevidím zoznam na tabuli. Ako spravodajca, aha, pardon. Dávam teraz slovo, áno, pánovi spravodajcovi, namiesto pána Martina Fecka Ján Mičovský prednesie správu za gestorský výbor pre pôdohospodárstvo a životné prostredie. Nech sa páči.
Kučerová, Viera, poslankyňa NR SR (2014-09-11):
Vážená pani predsedníčka, vážené panie kolegyne, kolegovia, pán minister, návrh na vyslovenie súhlasu Národnej rady s uvedeným protokolom pridelil predseda Národnej rady na prerokovanie ústavnoprávnemu výboru s tým, že ako gestorský výbor podá správu o výsledku prerokovania uvedeného materiálu vo výbore. Ústavnoprávny výbor návrh na vyslovenie súhlasu Národnej rady s predmetným protokolom prerokoval na 79. schôdzi 2. septembra 2014, uznesením č. 465 odporučil Národnej rade vysloviť s protokolom súhlas a rozhodnúť, že ide o medzinárodnú zmluvu, ktorá má prednosť pred zákonmi. Ústavnoprávny výbor ako gestorský výbor na základe stanovísk poslancov výboru vyjadrených v rozprave odporúča Národnej rade podľa čl. 86 písm. d) ústavy vysloviť súhlas s protokolom a rozhodnúť, že ide o medzinárodnú zmluvu, ktorá má, podľa čl. 7 ods. 5 ústavy, a táto zmluva má prednosť pred zákonmi. Správa ústavnoprávneho výboru o prerokovaní návrhu na vyslovenie súhlasu Národnej rady s uvedeným protokolom bola schválená uznesením ústavnoprávneho výboru č. 472 z 2. septembra 2014. Týmto uznesením ma výbor zároveň poveril, aby som na schôdzi Národnej rady informovala o výsledku rokovania ústavnoprávneho výboru. Ďakujem a prosím, otvorte rozpravu.
Pleštinská, Zita, poslankyňa NR SR (2023-03-22):
Ďakujem pekne, pán predsedajúci. Vážený pán predkladateľ, vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona (tlač 1498). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 26. apríla 2023 a v gestorskom výbore do 20. apríla 2023 od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Laššáková, Jana, podpredsedníčka NR SR (2013-12-16):
Chcete reagovať? Nech sa páči, pán poslanec Mičovský.
Pellegrini, Peter, podpredseda NR SR (2020-09-24):
Ďakujem pekne, pán poslanec, bude to zaznamenané v zápise z rokovania Národnej rady. Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12. hodiny štyri otázky na predsedu vlády a 35 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Teraz poprosím pána predsedu vlády pána Igora Matoviča, aby oznámil, kto z členov vlády bude odpovedať na otázky za neprítomných členov vlády. Nech sa páči, pán predseda vlády, máte slovo.
Sulík, Richard, predseda NR SR (2010-11-05):
Ďakujem pekne. Na faktické poznámky reaguje pán poslanec Maďarič.
M. Číž, podpredseda NR SR: (2008-10-30):
Len poprosím vážených kolegov, aby ste... Takže, poprosím ešte, vážené kolegyne, kolegovia, keby ste zaujali miesta v poslaneckých laviciach, aby sa vám pohodlne hlasovalo. A pristúpime k hlasovaniu o prerokovaných bodoch programu. Takže, vážené pani poslankyne, páni poslanci, pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov , tlač 732. Slovo má pán poslanec Róbert Madej ako spravodajca a prosím ho, aby hlasovanie uvádzal.
Bugár Béla, podpredseda NR SR (2019-06-26):
Prezentujme sa a hlasujme o návrhu prerokovať vládny návrh zákona v treťom čítaní. (Hlasovanie.) Prítomných 141, za 88, proti 32, zdržalo sa 21 poslancov. Sme v treťom čítaní . Otváram rozpravu a pýtam sa, či sa do nej hlási niekto z prítomných poslancov. Nie je tomu tak. Vyhlasujem rozpravu za skončenú.
Hrnčiar, Andrej, podpredseda NR SR (2018-05-10):
Prosím, prezentujme sa a hlasujme. (Hlasovanie.) Prítomných 138, za 96, proti nikto, zdržalo sa 41, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru.
Sulík, Richard, predseda NR SR (2011-03-24):
Vypnite najprv teraz mikrofón pánovi poslancovi Matovičovi, nemôžem v kľude rozprávať, to je ako prvé. Ako druhé by som chcel poprosiť kolegov nevykrikovať do toho. No a ako tretie. Pán poslanec Matovič, vy máte reagovať na rečníka. To, čo ste spravili, síce je, že tvárite sa, že reagujete na rečníka, ale máte reagovať na pána poslanca Čaploviča. Som trošku sklamaný, že ste nedokázali oceniť, že on sa povzniesol nad vašou poslednou faktickou poznámkou a reagoval na pani Rosovú. Vy ste to nedokázali. A na vašu faktickú poznámku medzičasom už uplynul čas. A slovo má pani poslankyňa Rosová. (Potlesk.)
Danko, Andrej, podpredseda NR SR (2024-09-25):
Ďakujem. Otváram rozpravu. Do rozpravy som dostal jednu písomnú prihlášku. Poslankyňa Kolíková. Pani poslankyňa Kolíková nie je v sále, stráca možnosť vystúpenia. Pýtam sa, či sa chce prihlásiť do rozpravy niekto ústne. Nie. Uzatváram možnosť prihlásenia. Vyhlasujem rozpravu za skončenú. Chce sa ešte vyjadriť navrhovateľ? Prerušujem rokovanie o tomto bode programu. Ďalej nasleduje rokovanie o návrhu na voľbu člena Správnej rady Tlačovej agentúry Slovenskej republiky, návrh je pod tlačou 384. Prosím poverenú členku výboru pre kultúru a médiá poslankyňu Laššákovú, aby návrh uviedla a podala správu o výsledku rokovania výboru. Nech sa páči. (Rokovanie o návrhu na voľbu člena Správnej rady Tlačovej agentúry Slovenskej republiky , tlač 384.)
Laurenčík, Milan, podpredseda NR SR (2021-10-21):
To bol posledný príspevok vo všeobecnej rozprave, preto vyhlasujem všeobecnú rozpravu za skončenú. A chcem sa spýtať, či chce zaujať stanovisko navrhovateľ. Nech sa páči.
Dostál, Ondrej, poslanec NR SR (2018-09-17):
Pani poslankyňa Blahová, veľmi oceňujem, že si spolu s kolegami prišla s týmto návrhom. Je veľmi ťažké postaviť sa za takýto návrh v spoločnosti, kde žijú hlupáci, ktorí si myslia, že homosexualita je duševná choroba, a dokonca títo hlupáci majú zastúpenie aj priamo v parlamente. Na celej tejto debate nie je podstatné to, či je to progresívne alebo reakčné alebo konzervatívne alebo liberálne, taká loby alebo onaká loby. Tento návrh je návrhom ako pomôcť konkrétnym ľudom v ich živote, v riešení problémov, s ktorými sa potykajú, a zároveň je to cesta ako prejaviť úctu a rešpekt k ľudskej dôstojnosti, pretože oni si tú úctu, rešpekt zaslúžia. To nie je vec ideológie, to je vec elementárnej ľudskej slušnosti.
Kvasnička, Marián, poslanec NR SR (2015-02-06):
Páči sa mi na tomto návrhu, že nejde do všeobecnej diskusie, kde sa všeobecne konštatuje kríza rodiny, ale prináša konkrétne riešenia, ako status rodiny, prípadnú jej krízu, jej diskomfort, jej koróziu nejakým spôsobom zlepšiť. Preto oceňujem, aj keď nebudem skúmať, či je náhoda alebo či je to zámer, že sa dostali tieto návrhy zákonov na pretras práve v predvečer referenda. (Reakcia z pléna.) Ale chcem to každopádne oceniť... (Ruch v sále. Prerušenie vystúpenia predsedajúcim.)
Benčík, Ján, poslanec NR SR (2021-12-08):
Ďakujem. Mladý rasista Mazurek, rasista, ktorý má túto diagnózu potvrdenú Najvyšším súdom, tak ako obvykle s razanciou a kadenciou Gatlingovho rotačného guľometu tu v rámci svojej obvyklej slovnej diarey na nás vychrlil množstvo urážok a hlúpostí. Mladý rasista Mazurek, ktorý kedysi chválil Hitlera, nás nazýva fašistami. Mladý rasista Mazurek, ktorého nejeden status do bodky napĺňa definíciu fašizmu, tu nám a mne osobne nadáva do fašistov. Mladý rasista Mazurek sa domnieva, že rýchlosť, akou chrlí tuná tie nezmysly, ktoré tu rozpráva, nahradí nejakú myšlienku. Mladý rasista Mazurek, čítajúc si nadpisy z nejakých časopisov, to vydáva za nejaké zjavené posolstvo, posolstvo zjavenej pravdy. Mladý rasista Mazurek tvrdí, že my, my sme zodpovední za mŕtvych a nie on a jeho kumpáni, ktorí tu zvolávajú a zvážajú ľudí na mítingy, ktorí nenosia rúška ani v tejto sále alebo ich majú pod nosom a tvária sa pri tom ako Leónidas pri Thermopylách, pretože to považujú zrejme za absolútny vrchol hrdinstva. Mladý rasista Mazurek by mal byť radšej ticho a nerozprávať takéto klamstvá, pretože on a jeho kamaráti sú zodpovední za to, čo sa u nás deje. Ak by aj bola pravda, že ten počet mŕtvych po vakcinácii by bol o niečo vyšší, aj tak je na jednej strane obetí viac ako 14-tisíc. A tých sedem či koľko registrovaných obetí je v porovnaní s obeťami celosvetovej pandémie naozaj minimálne množstvo.
Dostál, Ondrej, poslanec NR SR (2021-02-26):
Pán predsedajúci, teraz budeme hlasovať o návrhu uznesenia ako celku v zmysle schváleného pozmeňujúceho návrhu pani poslankyne Kaveckej. Dajte, prosím, hlasovať o tom, že Národná rada podľa čl. 5 ods. 2 ústavného zákona č. 227/2002 Z. z o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov súhlasí s opakovaným predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie schváleným uznesením vlády Slovenskej republiky z 5. februára 2021 č. 77. Gestorský výbor odporúča schváliť.
Mamojka, Mojmír, poslanec NR SR (2011-09-06):
No, pán kolega, áno, súhlasím s tým, že to som aj zabudol povedať, že tam bola navrhovaná v podstate retroaktivita, no tak to už vôbec nie, ak sa chceme hrať aspoň vážne na právny štát. A to, že som povedal, že som ochotný principiálne o tom diskutovať a súhlasiť za tej podmienky, že to bude do budúcna. Buďme frajeri v tom. Nech doslúži ten, ktorý tam je, a potom do budúcna o tom vecne diskutujme. Prečo nie? Ja nehovorím, že nie. Ale už vôbec nie spätne. Vôbec nie spätne. Ďakujem.
Poliačik, Martin, poslanec NR SR (2013-06-21):
Je potrebné uvedomiť si rozdiel medzi komunistom z 50. rokov a touto novelou pravidiel pre vyvlastňovanie, ktorú máme na stole. Komunista prišiel s kosou, usekol človeku nohu, vôbec sa za to nehanbil, zobral si ju a zjedol. Ale toto, to je skalpel. Sofistikovaný presný rez, ktorý pustí konkrétne tou žilou, ktorá nezabije toho človeka, ale pustí dostatočne na to, aby sa z toho dalo vyžiť. Toto je ono. Už tu nemáme znárodňovanie silou a armádou, už tu máme iba maličké odchýlky v pravidlách, aby niečo išlo ľahšie. Je to sofistikované, lebo dnes už si SMER nemôže zďaleka toľko, chvalabohu, dovoliť, ako si mohli tí komunisti v 50. rokoch. Ale tie výčitky, ktoré sme dali voči tomuto zákonu, voči tejto novele ešte v prvom čítaní, stále platia. Koľko času mala verejnosť, jednak laická, jednak odborná, na to, aby sa vyjadrila k zmene týchto pravidiel? Prečo zásadne veľké veci, keď ste to mali tak dobre pripravené, páni predkladatelia, prichádzajú vo výbore a dokonca niektoré sa idú upravovať ešte teraz pozmeňovákom pani spravodajkyne? Akým spôsobom máme my ako opozícia pracovať s niečím, čo sa nám tu ešte bude meniť na poslednú chvíľu? A každá jedna čiarka, každý jeden nový odsek a odstavec môže znamenať zmenu v nejakej zmluve nejakého investora, ktorý, ako som už povedal minule, možno práve teraz pláva pod hladinou a v momente, keď to prejde, tak vystrčí zuby. Ako to máme vedieť?
Kéry, Marián, poslanec NR SR (2021-06-16):
Páni poslanci, chcem vám pekne poďakovať za vaše podporné stanoviská, ktoré ste uviedli vo faktických poznámkach. Pán poslanec Suja, zhodneme sa na tom, že každý, kto sa, ako ste upozornili, kto poukáže na to, že sa dejú nezákonné veci, tak skončí obvinený alebo dokonca priamo vo väzbe. Pán poslanec Kočiš, naozaj aj ja vidím veľké nebezpečenstvo v návrhu zákona, s ktorým prichádzajú poslanci vládneho OĽANO, menovite páni Vetrák, Pročko a Kyselica, pretože ľudia, ktorí pracujú dlhé roky v štátnej správe, sa musia mať na pozore, pretože niekto subjektívne rozhodne, že tam nepatria a jednoducho prídu o prácu a tu vidím veľké nebezpečenstvo. A keď sme pri okresných úradoch, jednu vec som predsa len zabudol spomenúť, a to príklad, ja som zo Zlatých Moraviec, ja veľmi rád hovorím príklady z praxe. Druhá Dzurindova vláda urobila takú anomáliu, že zrušila obvodný úrad v Zlatých Moravciach, aby sa zapáčila svojmu koaličnému partnerovi z SMK, a v okrese Nové Zámky sme mali dva obvodné úrady. Nové Zámky a Štúrovo. A preto som veľmi rád, že v roku 2013 minister vnútra Kaliňák rozhodol o tom, že každý okres bude mať aj svoj príslušný okresný úrad, a za to mu budem naozaj po celý čas svojho života vďačný, lebo aj ľudia v Zlatých Moravciach si zaslúžili, aby mali takúto inštitúciu. A čo sa týka, pán poslanec Ďurica, ja súhlasím s vaším názorom, že Slovenská informačná služba si svoju robotu vykonáva dobre. Svedčí o tom aj tá správa, ktorú sme si mohli vypočuť tu. A naozaj také nezmyselné názory o tom, že ju treba rozpustiť, to nikto svojprávny a kompetentný nemôže tvrdiť.
Pellegrini, Peter, podpredseda NR SR (2020-07-24):
Ďakujem pekne. S procedurálnym návrhom pán poslanec Podmanický.
Paška Pavol, predseda NR SR (2014-01-31):
(Hlasovanie.) 127 prítomných, 107 bolo za, 18 sa zdržalo, 2 nehlasovali. Body sme schválili.
Puci, Róbert, poslanec NR SR (2017-10-12):
Ďakujem pekne. Pán predsedajúci, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šimečka, Michal, podpredseda NR SR (2024-01-10):
Ďakujem pekne. A ďalší písomne prihlásený do rozpravy je pán poslanec Štefunko. Prosím, máte slovo.
Kollár, Boris, predseda NR SR (2021-12-03):
Prosím, prezentujme sa a hlasujeme. (Hlasovanie.) Prítomných 140, za 135, proti žiadny, zdržali sa 3, nehlasovali 2. Konštatujem, že Národná rada zvolila Zuzanu Stavrovskú za komisárku pre osoby so zdravotným postihnutím. (Potlesk.) Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení zákon č. 213/2019 Z. z. o odplatách a o poskytovaní príspevku v civilnom letectve (tlač 800). Dávam slovo členovi výboru pre hospodárske záležitosti poslancovi Petrovi Vonsovi, aby hlasovanie uviedol. Nech sa páči, pán poslanec, máte slovo. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , tlač 800.)
Bugár, Béla, podpredseda NR SR (2016-06-17):
Pani poslankyňa Vaľová.
Podmanický, Ján, poslanec NR SR (2017-06-20):
Keď je dobrý návrh, podporíme. Keď je dobrý návrh, tak podporíme vždy. (Ruch v sále a potlesk.)
Paška, Pavol, predseda NR SR (2012-09-11):
Budeme hlasovať teraz? Pán poslanec Osuský.
Kéry, Marián, poslanec NR SR (2022-05-03):
Ďakujem za slovo, pán predseda. Pán poslanec Baška, viackrát si spomenul vo svojej rozprave a vystúpení slovné spojenie ´rovnaký meter´. Žiaľ, toto slovné spojenie je vládnej koalícii vzdialené na míle, a mám na mysli najmä aplikáciu v praxi. Uviedol si viacero príkladov. Jeden z nich je ten, že bývalý špeciálny prokurátor Dušan Kováčik bol obvinený a neskôr odsúdený len kvôli výpovedi kajúcnika. Na druhej strane tu máme opäť výpoveď kajúcnika, ktorý je vo videní vládnej koalície svedok a ten povedal, že súčasný minister vnútra Roman Mikulec zobral úplatok vo výške 100-tisíc eur. A ja som si nevšimol, že by orgány činné v trestnom konaní konali a tvária sa, že sú slepí a hluchí. Naša politická strana už dávnejšie začala upozorňovať na obvinenia a následné zatýkanie ľudí, viacerých ľudí bez relevantných dôkazov len na základe výpovedí kajúcnikov, z ktorých sa stali profesionálni udavači. A sú to častokrát ľudia, ktorí v minulosti páchali závažnú ekonomickú trestnú činnosť, za ktorú im hrozili vysoké tresty. Miesto toho si užívajú slobodu a sú schopní povedať čokoľvek. A sú dôkazy dokonca o tom, že vyšetrovatelia dokonca navádzali týchto kajúcnikov a udavačov na krivé výpovede. Dokonca koordinovali výpovede s ostatnými kajúcnikmi medzi sebou, aby tieto výpovede sa vzájomne dopĺňali, čo v mojich očiach je absolútne neprípustné.
V. Veteška, podpredseda NR SR: (2006-12-06):
Pán minister, želáte si vystúpiť? Nie. Pán spravodajca, želáte si vystúpiť? Nech sa páči.
Ferenčák, Ján, poslanec NR SR (2022-11-09):
Takto predkladaný zákon cez poslanecký návrh v takom rozsahu svedčí o tom, že ani samotní predkladatelia to nemali premyslené, a teraz len látajú diery, pretože samosprávy čelia, takisto ako aj štát zvýšeným nákladom na plyn, elektrinu, odpady, takisto cez prijaté rôzne zákony a pozmeňujúce návrhy, ktoré tu boli predložené. Mám taký pocit, že ani samotní predkladatelia možno netušia, aký rozsah tých činností sa vykonávajú, aký rozsah samosprávy musia sanovať z tých príjmov, ktoré majú. Aby nepreniesli tieto náklady na občanov, ktorí tiež čelia v súčasnej dobe kríze, pretože aj oni musia platiť zvýšené účty a na nich doľahnú celé tie sociálne opatrenia, a čo sa deje vo svete, tak jednoducho nebudú mať samosprávy nič iné na výber, pretože sú v ohrození svojho fungovania. A ak nebudú fungovať samosprávy, tak to by som možno poprosil predkladateľov, aby si uvedomili, že to je celý ten život, kde prežívame, ten svoj život od zamestnávania až deti, ktoré idú do školy, až po zdravotnícke opatrenia a tak ďalej, toto, o šport, o kultúru, budú to prvé opatrenia, kde samosprávy budú musieť jednoducho zasiahnuť. A pán predkladateľ Kuriak jednoducho možno ani netuší, čo teraz predložil, aký to bude mať dopad. A ešte druhá vec, vy len kompenzujete sčasti výpadok z navýšenia zo 100 na 140. Len ste zabudli, že tých 100, to je 13 %, je navrhnutých na zníženie. To znamená, 544 mil. nikto nekompenzuje. Tak ak máte taký geniálny nápad, tak kompenzujte aj tých 544 mil. alebo celé to zmietnite zo stola. Likvidujete samosprávu.
Ďuriš Nicholsonová, Lucia, podpredsedníčka NR SR (2019-06-20):
Nemáte za čo. Teraz vyhlasujem možnosť prihlásiť sa k tomuto bodu do rozpravy ústne. Neprihlásil sa nikto. Vyhlasujem všeobecnú rozpravu k tomuto bodu za skončenú. A pán minister v rámci záverečného slova, nech sa páči.
Jurinová, Erika, podpredsedníčka NR SR (2014-10-14):
O slovo požiadal v zmysle rokovacieho poriadku pán spravodajca, pán poslanec Ľudovít Kaník. Nech sa páči.
D. Lipšic, poslanec: (2009-06-16):
Poviem ešte k minulosti k téme zakázaného ovocia. Nemecko malo v predvojnových časoch počas Weimarskej republiky pomerne prísnu legislatívu verbálnych deliktov. Dokonca Nemecko prísne sankcionovalo antisemitské vyhlásenia. Dokonca mnohí nacisti boli stíhaní v 30. rokoch pre antisemitské vyhlásenia. Aký to malo efekt? Urobili si z tých procesov reklamu, politický proces, a ak by sa nám zdalo, že možno v tejto dobe jedinej to malo nejaký význam, tak, žiaľ, nemalo. Práve opačný. K tomu, čo hovoril pán poslanec Horváth. My máme úplne odlišné videnie ľudí a štátu. Ja si myslím, že ľudia sú dosť rozumní na to, aby si vedeli urobiť vlastný názor, že im to štát nemusí predpisovať, že im štát nemusí hovoriť, ktoré názory sú dobré, ktoré sú zlé a ktoré zlé názory zakážeme Trestným zákonom. Ľudia sú rozumní dosť na to, aby si urobili svoj vlastný názor. A to je podstata slobodnej spoločnosti. Na tejto podstate sa s vami, pán poslanec, asi nikdy nebudem vedieť dohodnúť.
Laššáková, Jana, doterajšia podpredsedníčka NR SR (2016-03-23):
Pán poslanec Igor Janckulík.
Faič, Vladimír, poslanec NR SR (2022-12-07):
Ďakujem za slovo. Ja rešpektujem váš postoj, pani poslankyňa, v pozmeňujúcom návrhu, chcel by som ale uviesť, že celý tento proces v súlade s predloženým návrhom zákona je treba vnímať s celkovou politickou situáciou, ktorá tu je. Predsa táto vládna koalícia začala s ústavnou väčšinou, 94 hlasmi. Postupne odchodom z poslaneckých klubov sa zredukoval tento počet. Teraz je tu stav, že jedna zo strán vládnej koalície celá odišla z vládnej koalície. Aký je vlastne cieľ, ak teda sa, pani poslankyňa, chcete venovať riešeniu, dovolím si povedať, tejto ústavnej krízy, aký je váš zámer, aký je váš cieľ a ako ho dosiahnuť. Tým, že na jednej strane ste odišli z vlády a na druhej strane odmietate niektoré akty, ktoré sú napríklad referendum alebo iné, na riešenie tejto situácie. Alebo sú to len gestá, ktoré teda aj v súvislosti s odchodom z vládnej koalície produkujete? Ďakujem.
P. Paška, predseda NR SR: (2010-02-02):
(Hlasovanie.) 140 prítomných, 83 za, 57 sa zdržalo. Návrh zákona sme postúpili do druhého čítania. Ďalej.
V. Palko, minister vnútra SR: (2005-11-08):
Novým spôsobom sa definuje pojem mimoriadnej situácie a mimoriadnej udalosti. Navrhuje sa, aby do mimoriadnej udalosti bol zahrnutý aj teroristický útok, pretože aj v prípade tejto udalosti je potrebné uskutočňovať opatrenie na úseku civilnej ochrany. Je potrebné tiež presnejšie vymedziť pojem záchranné práce, pretože pri ich vykonávaní je potrebné uskutočňovať aj opatrenia na zamedzenie šírenia a pôsobenia mimoriadnej udalosti. V novele sa tiež upravujú nanovo niektoré ustanovenia, ktoré zakotvujú úlohy orgánov štátnej správy a územnej samosprávy a povinnosti právnických osôb a podnikateľov, ktorí svojou činnosťou môžu ohroziť život, zdravie alebo majetok, tak aby korešpondovali s potrebami civilnej ochrany. Vzhľadom na uvedené si vás dovoľujem požiadať, aby ste návrh zákona schválili podľa pripomienok uvedených v spoločnej správe. Ďakujem.
I. Šimko, minister vnútra SR: (2001-09-12):
I. Presperín, podpredseda NR SR: Ďakujem, pán minister. Prosím, pán poslanec Maxon s procedurálnym a potom pani poslankyňa Tóthová. M. Maxon, poslanec: Pán podpredseda Národnej rady, ja mám faktickú, lebo môžem reagovať na pána ministra. Ja som procedurálny návrh už dal a nepostupuješ podľa môjho procedurálneho návrhu. Ja môžem skonštatovať len toľko, pán minister, že to, čo ste povedali v úvode, to ste vzápätí vyvrátili. Vy ste v úvode povedali, že máte úctu k tejto snemovni, ale to, čo ste povedali ďalej, svedčí o pravom opaku. Je to asi metóda práce súčasnej vlády, žiaľ, musím konštatovať, že vy ste sa za ten krátky čas už vžili do takejto štandardnej metódy, že slová sa rozchádzajú so skutkami. I. Presperín, podpredseda NR SR: Ďakujem. Ešte pani poslankyňa Tóthová.
Klus, Martin, poslanec NR SR (2016-05-19):
Musím ísť z tohto miesta? (Reakcia z pléna.) Dobre. Ešteže to nemám ďaleko. Takže, vážené kolegyne, vážení kolegovia, dovoľte mi informovať vás o tom, prečo poslanci za opozíciu, ktorí sú skrutátormi, nepodpísali zápisnicu. Stala sa podľa nášho názoru situácia, ktorá nám neumožnila podpísať zápisnicu, a to preto, že sa spustilo hlasovanie skôr, ako boli poslanci za opozíciu, skrutátori za opozíciu prítomní. Toto je situácia, ktorá by sa nemala opakovať, nakoľko sme nemali čas a možnosť skontrolovať napríklad to, či je hlasovacia urna prázdna. Preto dávam na zváženie predsedajúcemu, či túto voľbu nezopakovať, a zároveň žiadam, aby sa podobná situácia do budúcnosti neopakovala.
Laššáková, Jana, podpredsedníčka NR SR (2014-11-27):
Nech sa páči, pán poslanec Radošovský, máte slovo. Pripraví sa pani poslankyňa Mezenská.
Kočiš, Eduard, poslanec NR SR (2022-12-06):
Veľmi pekne ďakujem za slovo, pán predsedajúci. Pani kolegyňa, spomenuli ste vo svojej rozprave, že podľa vás alebo podľa vašej protikorupčnej vlády, ktorou ste bola dva a pol roka súčasťou, by prokuratúra mala mať priamu zodpovednosť voči vláde. Čiže takýto úlet alebo takýto nonsens, na ktorý sa odvolávate, že chceme byť súčasťou modernej prokuratúry v Európe, toto si naozaj neviem predstaviť, pretože je úplne iné, ak minister vnútra alebo ministerstvo spravodlivosti koná voči sudcom, ale zároveň by to bolo už hrubý zásah do nezávislosti prokuratúry, ak by sa Generálna prokuratúra alebo krajská prokuratúra mala zodpovedať vláde a ešte nedajbože takej vláde, ktorá nám tu vládne dva a pol roka. Ak by generálny prokurátor Maroš Žilinka nepoužil § 363 vo veci obvineného Roberta Fica, bol by minimálne kandidátom na Nobelovu cenu mieru, ale keďže si tento paragraf dovolil použiť, tak vo vašich očiach jednoducho ho to uviedlo do svetla toho najhoršieho z najhorších a jednoducho získal taký punc, že jednoducho je to korupčník, je to jednoducho nejaký smerák, ako tu často ho neviem či vládni, alebo opoziční kolegovia zo SaS-ky často označujete. Jednoducho vaše úlety na generálneho prokurátora a zvlášť na § 363, to už je taká mantra, ktorú len dookola stále opakujete. Podľa mňa je Generálna prokuratúra naozaj posledná inštancia právneho štátu a posledná garancia práva v Slovenskej republike a generálny prokurátor Maroš Žilinka v mojich očiach takouto personou naozaj je. A, pani kolegyňa, na záver ste spomenuli, že Generálna prokuratúra zaostáva za svojimi očakávaniami a za tým, čo generálny prokurátor sľúbil. Ja mám na to úplne iný názor a generálny... (Prerušenie vystúpenia časomerom.)
Hrnčiar, Andrej, podpredseda NR SR (2016-12-06):
Pán poslanec Dostál nie je v rokovacej sále. Pýtam sa, že či sa chce niekto prihlásiť do rozpravy ústne. Končím možnosť nahlásiť sa do rozpravy. Poprosím, aby ste tam pridali ešte pána poslanca (reakcia z pléna), je tam, dobre. Takže ústne sa do rozpravy prihlásilo desať poslancov. O slovo požiadala pani ministerka, podpredsedníčka vlády, nech sa páči.
B. Bugár, podpredseda NR SR: (2005-09-22):
(Hlasovanie.) Prítomných je 82 poslancov, za 78, proti 1, zdržali sa 2, nehlasoval 1. Konštatujem, že návrh zákona Národná rada schválila. Pristúpime ešte k hlasovaniu o vládnom návrhu zákona o výkone trestu odňatia slobody (tlač 1193). Pán poslanec Ivanko, nech sa páči, máte slovo ako spoločný spravodajca. A. Ivanko, poslanec: Ďakujem za slovo, pán predsedajúci. Najskôr budeme hlasovať o bodoch zo spoločnej správy tak, ako som to už uviedol. Spoločne o bodoch 1 až 38 s návrhom gestorského výboru schváliť.
P. Paška, predseda NR SR: (2009-02-03):
(Prezentácia.) Konštatujem, že prítomný je dostatočný počet poslankýň a poslancov, takže budeme pokračovať. Na 32. schôdzi budú overovateľmi pani poslankyňa Mušková a pán poslanec Peter Gabura. Náhradníkmi budú pán poslanec Glenda a pani poslankyňa Szögedi. O ospravedlnenie svojej neúčasti písomne požiadali pán podpredseda Národnej rady Viliam Veteška a páni poslanci Ferdinand Devínsky a pán poslanec Milan Urbáni. Máte v laviciach, dámy a páni, návrh programu, tak ako som ho zostavil pre 32. schôdzu. Budeme o tomto programe hlasovať. Takisto budete mať možnosť ho doplniť alebo pozmeniť. Chcem vás ale upozorniť, že na konci návrhu programu sa uvádzajú materiály, ktorých prerokovanie je navrhnuté na konkrétny termín. Takže vás poprosím, aby ste si pozreli nielen tú chronológiu, ale aj časový rozvrh, pretože niektoré body sú stanovené na konkrétne dni a konkrétny čas. Ešte vás aj v zmysle záverov rokovania poslaneckého grémia chcem informovať, že som do programu 32. schôdze zaradil aj bod Legislatívny a pracovný program Európskej komisie pre rok 2009 a osobne som pozval pána komisára Jána Figeľa a požiadal som ho, aby tento Legislatívny a pracovný program uviedol. Pán komisár tento dokument predstaví v utorok 10. februára o druhej hodine popoludní. Samozrejme, potrebujeme vysloviť súhlas, potrebujem váš súhlas, takže vás požiadam, aby ste hlasovaním o návrhu programu vyslovili aj súhlas, aby pán komisár mohol informovať o legislatívnom pláne práce. A teraz vás poprosím, aby sme pristúpili k schvaľovaniu samotného programu, a máte možnosť sa prihlásiť s návrhmi na zmenu alebo na doplnenie. Upozorňujem, že k dispozícii máte minútu. Nech sa páči. Pravdepodobne všetci tí, ktorí mali záujem sa prihlásiť, sú na displeji. Takže nech sa páči, pán predseda poslaneckého klubu SDKÚ – DS, pán poslanec Janiš.
B. Bugár, podpredseda NR SR: (2004-12-08):
(Prerušenie rokovania o 12. 04 hodine.) (Pokračovanie rokovania o 14.03 hodine.)
Jurinová, Erika, podpredsedníčka NR SR (2015-10-02):
Ďakujem, pán poslanec. Ďalšia prihlásená do rozpravy, nech sa páči, pani poslankyňa Mezenská.
P. Paška, predseda NR SR: (2007-06-20):
Otváram tretie čítanie . Pýtam sa, či sa chce niekto prihlásiť do rozpravy. Nie. Končím možnosť prihlásiť sa do rozpravy. A zároveň uzatváram rozpravu. A pristúpime teraz, pán spravodajca, k hlasovaniu o návrhu zákona ako o celku.
Hrnčiar, Andrej, podpredseda NR SR (2018-03-13):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Petrovi Šucovi.
Kučera, Karol, poslanec NR SR (2023-02-14):
Ďakujem, len krátko zareagujem tiež. Tak si myslím, že ten zámer je dobrý. A ako sme videli, že možno zopár otázok je ešte nezodpovedaných, aby sme dostali možno viacej poslancov potom na palubu aj v druhom čítaní, tak veľmi rád ponúkam aj spoluprácu na tomto, lebo ten zámer, ja kvitujem všetko, čo, si myslím, že prispeje k zveľadeniu vlastne životného prostredia a k zdravému životnému štýlu, je v prospech občanov a si myslím, že by sme sa mali posnažiť teda, aby, aby to bolo pripravené čo najlepšie, takže za mňa toľko. Ďakujem.
Krošlák, Ján, poslanec NR SR (2021-06-22):
Ďakujem za slovo. Vážený pán predsedajúci, v rozprave k uvedenému návrhu zákona vystúpili traja páni poslanci, pán poslanec Šudík, pán poslanec Kuffa a pán poslanec Krošlák. Pán poslanec Šudík podal dva pozmeňujúce a doplňujúce návrhy. Zároveň požiadal vyňať na osobitné hlasovanie body 2, 5, 7 a 11 zo spoločnej správy. Keďže boli dnes v rozprave podané pozmeňujúce návrhy v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Antal, Marek, poslanec NR SR (2023-06-27):
Ďakujem. Pán Čepček (správne Richard Vašečka, pozn. red.), ja by som vás poprosil o vysvetlenie. Ja mám deti už odrastené, myslím si, že sú veľmi dobre vychované, talentované, bohužiaľ, žijú v zahraničí, nemám teda prehľad, čo sa dnes v školstve deje. Mne sa zdá, že to, o čom tu hovoríme, je veľmi nesystémový prvok a zavedie chaos do celého vzdelávacieho programu, lebo to, čo počujem a skúste mi to vysvetliť. Nemáme dobré učebné osnovy? Alebo učitelia majú možnosť a slobodu vyučovať čokoľvek aj toxický obsah, ktorý nemáme pod kontrolou? Lebo ak je to tak, tak poďme zmeniť príčinu. Poďme napraviť príčinu a poďme sa dohodnúť na tom, čo sa tam vyučovať má a nepoďme riešiť dôsledok, lebo pokiaľ budem sa sústreďovať na to, čo je dôsledok a povieme rodičom, vy rodičia máte právo, možnosť tieto veci ovplyvňovať, ja neviem, či všetci rodičia tomu naozaj rozumejú v celej šírke. Ak teda máme problém s príčinou, poďme sa sústrediť na ňu. Sú naozaj nevhodne nastavené učebné osnovy?